  Майя Бывальцева 6-тӥ но 7-тӥ пӧсьтолэзе Удмуртиысь школаосты йылпумъясьёс ӟуч кылъя кун экзаменъёсты сёто. Нырысетӥ нуналаз 5 сюрс 100 пиналъёс тодон-валанъёссэс эскеризы, кыкетӥ нуналаз 2 сюрс 100 нылъёс но пиос экзаменэ мынозы. Со сярысь элькунысь дышетонъя но тодосъя министерстволэн пресс-службаез ивортэ. Ӟуч кылъя огъя кун экзаменэз тужгес трос пиналъёс сёто, соин ик Роспотребнадзорлэн ӵектэмезъя сое кык нуналлы люкизы, озьы экзамен сётон интыосын трос адями уз люкаськы. Выпускникъёс азьвыл юнматэм радлыкъя лыкто. Туннэ Удмуртиын экзаменэз ортчытонъя ваньмыз 53 пунктъёс усьтӥськизы Наталья Канакова, Удмуртиысь дышетонъя но тодосъя министерствоысь йылпумъян кун аттестацияя ёзэтлэн кивалтӥсезУдмуртиын огъя кун экзаменлэсь мынэмзэ 262 мер чакласьёс эскеро, со пӧлысь сизьымез федерал. Наталья Братчикова элькунамы Пермьысь лыктӥз. Со кык нунал Ижкарысь 16 номеро школаын ужалоз. Ӵукна ми вань аудиториосты ортчим, огъя кун экзамен ортчоно вань висъетъёс опечатать каремын. Аудиториосын партаос ог-огзылэсь 1,5 метр кеме пуктылэмын, техника ужа, котькытын антисептикъёс вань Наталья Братчикова, Пермьысь чакласьӞуч кылъя огъя кун экзаменлы йылпумъянъёс вылӥ дышетсконние котькыӵе оре пырон понна кулэ. Пиналъёс ӧжытсэ 36 балл люканы кулэ, вузъёс сое пичигес карыны уг быгато. Наталья Канаковалэн верамезъя, ӟуч кылъя экзаменлы йылпумъянъёс 19-тӥ, 20-тӥ пӧсьтолэзе тодмо луозы. Тодэ вайытом, 2020-тӥ арын огъя кун экзаменъёс 3-25 пӧсьтолэзе ортчозы. Удмуртиын экзаменэз валтӥсь нуналъёсы сётыны 7 сюрс 518 адями гожтӥськиз. 3-тӥ пӧсьтолэзе элькунысь 2 сюрс 334 нылъёс но пиос нырысетӥзэ туэ понна огъя кун экзаменэз сётӥзы. Вуоноез экзамен 10-тӥ пӧсьтолэзе луоз, пиналъёс математикая (профиль) тодон-валанъёссэс эскерозы.  Тегъёс: Дышетон Ижкар Удмуртия ЕГЭ экзамен пиналъёс ӟучкыл  